               EIROPAS KOMISIJA
            Briselē, 15.10.2021
            COM(2021) 635 final
            2021/0329(NLE)

            Priekšlikums
            PADOMES LĒMUMS
            par nostāju, kura Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības, un 37. protokolā, kurā ir 101. pantā paredzētais saraksts (Savienības kosmosa programma)
            (Dokuments attiecas uz EEZ)

               PASKAIDROJUMA RAKSTS

               1.Priekšlikuma priekšmets

               Šis priekšlikums attiecas uz lēmumu, ar ko nosaka nostāju, kas Savienības vārdā jāieņem EEZ Apvienotajā komitejā saistībā ar paredzēto Apvienotās komitejas lēmumu pieņemšanu attiecībā uz grozījumu EEZ līguma 31. protokolā (par sadarbību īpašās jomās, kas nav četras pamatbrīvības) un 37. protokolā (kurā ir 101. pantā paredzētais saraksts).

               2.Priekšlikuma konteksts

               2.1.EEZ līgums

               Līgums par Eiropas Ekonomikas zonu (“EEZ līgums”) garantē pilsoņiem un uzņēmējiem vienlīdzīgas tiesības un pienākumus iekšējā tirgū Eiropas Ekonomikas zonā. Ar to ir paredzēts visās 30 EEZ valstīs, tostarp ES dalībvalstīs, Norvēģijā, Islandē un Lihtenšteinā, ieviest ES tiesību aktus, kas reglamentē četras pamatbrīvības. Turklāt EEZ līgums attiecas uz sadarbību citās svarīgās jomās, piemēram, pētniecības un izstrādes, izglītības, sociālās politikas, vides, patērētāju aizsardzības, tūrisma un kultūras jomā, kuras kopā dēvē par horizontālās un papildu politikas jomām. Līgums stājās spēkā 1994. gada 1. janvārī. Eiropas Savienība kopā ar tās dalībvalstīm ir līguma puse.

               2.2.EEZ Apvienotā komiteja

               EEZ Apvienotā komiteja ir atbildīga par EEZ līguma pārvaldību. Tā ir forums viedokļu apmaiņai saistībā ar EEZ līguma darbību. Lēmumus pieņem, ievērojot konsensa principu.  Saskaņā ar Lisabonas līgumu par EEZ jautājumu koordinēšanu no ES puses atbild Eiropas Ārējās darbības dienests.

               2.3.Paredzētais EEZ Apvienotās komitejas akts

               Sagaidāms, ka EEZ Apvienotā komiteja pieņems EEZ Apvienotās komitejas lēmumu (“paredzētais akts”) attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības.

               Paredzētā akta mērķis ir paplašināt EEZ līguma līgumslēdzēju pušu sadarbību nolūkā ietvert EEZ EBTA valstu dalību Savienības kosmosa programmā. Tādēļ EEZ līgumā ir jāiekļauj Komisijas Regula (ES) 2021/696
                  1
               .

                  Tā kā Lihtenšteina nav paudusi interesi par dalību Savienības kosmosa programmā, EEZ Apvienotās komitejas lēmuma projekts attiecas tikai uz Norvēģiju un Islandi.

               Saskaņā ar ES budžeta politiku līdzdalība ES darbībās var notikt tikai tad, ja ir veikta attiecīga finanšu iemaksa. Tomēr maksājumu var veikt tad, kad ir pieņemts šis Padomes lēmuma projekts un EEZ EBTA valstīm ir iesniegts tam sekojošais Eiropas Komisijas sagatavotais ES aicinājums veikt iemaksas.

               Tādēļ, lai aptvertu laikposmu no 2021. gada 1. janvāra līdz attiecīgā maksājuma saņemšanai, Apvienotās komitejas lēmuma projektu ar atpakaļejošu spēku arī piemēro no 2021. gada 1. janvāra. Lēmuma piemērošana ar atpakaļejošu spēku neietekmē attiecīgo personu tiesības un pienākumus, un tiek ievērots tiesiskās paļāvības princips.

               Paredzētais akts būs pusēm saistošs saskaņā ar EEZ līguma 103. un 104. pantu.

               3.Nostāja, kas jāieņem Savienības vārdā

               Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija pēc iespējas drīz iesniegs EEZ Apvienotajai komitejai minēto dokumentu.

               Pievienotā EEZ Apvienotās komitejas lēmuma projekta saturs un būtība pārsniedz to, ko var uzskatīt tikai par tehniskiem pielāgojumiem Padomes Regulas Nr. 2894/94
                  2
                nozīmē. Tādējādi Savienības nostāju nosaka Padome.

               4.Juridiskais pamats

               4.1.Procesuālais juridiskais pamats

               4.1.1.Principi

               Līguma par Eiropas Savienības darbību (LESD) 218. panta 9. punktā paredzēti lēmumi, ar kuriem nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.

               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kam nav saistoša spēka saskaņā ar starptautiskajām tiesībām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  3
               .

               4.1.2.Piemērošana konkrētajā gadījumā

               EEZ Apvienotā komiteja ir struktūra, kas izveidota ar EEZ līgumu. Akts, kuru EEZ Apvienotā komiteja ir aicināta pieņemt, ir lēmums ar juridiskām sekām. Paredzētais akts atbilstoši starptautiskajām tiesībām būs saistošs saskaņā ar EEZ līguma 103. un 104. pantu.

               Paredzētais akts nepapildina un negroza nolīgumā noteikto iestāžu sistēmu. Tāpēc ierosinātā lēmuma procesuālais juridiskais pamats ir LESD 218. panta 9. punkts saistībā ar 1. panta 3. punktu Padomes Regulā Nr. 2894/94 par Līguma par Eiropas Ekonomikas zonu īstenošanas kārtību.

               4.2.Materiālais juridiskais pamats

               4.2.1.Principi

               Lēmumam, ko pieņem saskaņā ar LESD 218. panta 9. punktu, materiālais juridiskais pamats galvenokārt ir atkarīgs no tā, kāds mērķis un saturs ir paredzētajam aktam, attiecībā uz kuru Savienības vārdā tiek ieņemta nostāja. Ja paredzētajam aktam ir divi mērķi vai divi komponenti un viens no tiem ir atzīstams par galveno, bet otram ir pakārtota nozīme, tad lēmums, ko pieņem saskaņā ar LESD 218. panta 9. punktu, jābalsta uz viena materiālā juridiskā pamata, proti, tā, ko prasa galvenais jeb dominējošais mērķis vai komponents.

               4.2.2.Piemērošana konkrētajā gadījumā

               Ierosinātā lēmuma materiālais juridiskais pamats saskan ar EEZ līgumā iekļaujamā ES tiesību akta materiālo juridisko pamatu. Savienības kosmosa programmas pamatā ir LESD 189. panta 2. punkts. Tādēļ arī ierosinātā lēmuma materiālajam juridiskajam pamatam vajadzētu būt LESD 189. panta 2. punktam.

               4.3.Secinājumi

               Ierosinātā lēmuma juridiskajam pamatam vajadzētu būt LESD 189. panta 2. punktam saistībā ar LESD 218. panta 9. punktu un 1. panta 3. punktu Padomes Regulā Nr. 2894/94 par Līguma par Eiropas Ekonomikas zonu īstenošanas kārtību.

               5.Ietekme uz budžetu

                  Norvēģija un Islande sniedz finansiālu ieguldījumu Savienības budžetā. Precīza summa tiks noteikta saskaņā ar EEZ līguma noteikumiem, līdzko šis Padomes lēmuma projekts būs pieņemts.

               6.Paredzētā akta publicēšana

               Tā kā ar EEZ Apvienotās komitejas lēmumu tiks grozīts EEZ līguma 31. protokols par sadarbību īpašās jomās, kas nav četras pamatbrīvības, ir lietderīgi to pēc pieņemšanas publicēt Eiropas Savienības Oficiālajā Vēstnesī.

               2021/0329 (NLE)

               Priekšlikums

               PADOMES LĒMUMS

               par nostāju, kura Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības, un 37. protokolā, kurā ir 101. pantā paredzētais saraksts

                  (Savienības kosmosa programma)

               (Dokuments attiecas uz EEZ)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 189. panta 2. punktu saistībā ar 218. panta 9. punktu,

               ņemot vērā Padomes Regulu (EK) Nr. 2894/94 (1994. gada 28. novembris) par Līguma par Eiropas Ekonomikas zonu īstenošanas kārtību
                  4
                un jo īpaši tās 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  5
                (“EEZ līgums”) stājās spēkā 1994. gada 1. janvārī.

               (2)Saskaņā ar EEZ līguma 98. pantu EEZ Apvienotā komiteja var cita starpā nolemt grozīt EEZ līguma 31. protokolu un 37. protokolu, kuros ietverti attiecīgi noteikumi par sadarbību īpašās jomās, kas nav četras pamatbrīvības, un 101. pantā paredzētais saraksts.

               (3)EEZ līgumā ir jāiekļauj Eiropas Parlamenta un Padomes Regula (ES) 2021/696
                  6
               . Šis grozījums attiecas tikai uz Norvēģiju un Islandi.

               (4)Tādēļ būtu attiecīgi jāgroza EEZ līguma 31. protokols (par sadarbību īpašās jomās, kas nav četras pamatbrīvības) un EEZ līguma 37. protokols (kurā ir 101. pantā paredzētais saraksts).

               (5)Tāpēc Savienības nostājas EEZ Apvienotajā komitejā pamatā vajadzētu būt EEZ Apvienotās komitejas lēmuma projektam, kas izklāstīts šā lēmuma pielikumā,

               IR PIEŅĒMUSI ŠO LĒMUMU.

               1. pants

               Nostājas, kura Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 31. protokolā (par sadarbību īpašās jomās, kas nav četras pamatbrīvības) un EEZ līguma 37. protokolā (kurā ir 101. pantā paredzētais saraksts), pamatā ir EEZ Apvienotās komitejas lēmuma projekts, kas pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā –

                     priekšsēdētājs

                     (1)

                        Eiropas Parlamenta un Padomes Regula (ES) 2021/696 (2021. gada 28. aprīlis), ar ko izveido Savienības kosmosa programmu un Eiropas Savienības Kosmosa programmas aģentūru un atceļ Regulas (ES) Nr. 912/2010, (ES) Nr. 1285/2013 un (ES) Nr. 377/2014 un Lēmumu Nr. 541/2014/ES (OV L 170, 12.5.2021., 69. lpp.).

                     (2)

                        Padomes Regula (EK) Nr. 2894/94 (1994. gada 28. novembris) par Līguma par Eiropas Ekonomikas zonu īstenošanas kārtību (OV L 305, 30.11.1994., 6.–8. lpp.)

                     (3)

                        Tiesas spriedums, 2014. gada 7. oktobris, Vācija/Padome, C-399/12, ECLI:EU:C:2014:2258, 61.–64. punkts.

                     (4)

                        OV L 305, 30.11.1994., 6. lpp.

                     (5)

                        OV L 1, 3.1.1994., 3. lpp.

                     (6)

                        Eiropas Parlamenta un Padomes Regula (ES) 2021/696 (2021. gada 28. aprīlis), ar ko izveido Savienības kosmosa programmu un Eiropas Savienības Kosmosa programmas aģentūru un atceļ Regulas (ES) Nr. 912/2010, (ES) Nr. 1285/2013 un (ES) Nr. 377/2014 un Lēmumu Nr. 541/2014/ES (OV L 170, 12.5.2021., 69. lpp.).

    ---documentbreak---

               EIROPAS KOMISIJA
            Briselē, 15.10.2021
            COM(2021) 635 final

            PIELIKUMS
            dokumentam
            Priekšlikums PADOMES LĒMUMAM
            par nostāju, kura Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības, un 37. protokolā, kurā ir 101. pantā paredzētais saraksts (Savienības kosmosa programma)

               PIELIKUMS

               EEZ APVIENOTĀS KOMITEJAS LĒMUMS

               Nr. [...]

               [datums],

               ar ko groza EEZ līguma 31. protokolu (par sadarbību īpašās jomās, kas nav četras pamatbrīvības) un 37. protokolu (kurā ietverts 101. pantā paredzētais saraksts)

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,

               tā kā:

               (1)Ir lietderīgi paplašināt EEZ līguma Līgumslēdzēju pušu sadarbību, attiecinot to arī uz Eiropas Parlamenta un Padomes 2021. gada 28. aprīļa Regulu (ES) 2021/696, ar ko izveido Savienības kosmosa programmu un Eiropas Savienības Kosmosa programmas aģentūru un atceļ Regulas (ES) Nr. 912/2010, (ES) Nr. 1285/2013 un (ES) Nr. 377/2014 un Lēmumu Nr. 541/2014/ES
                  1
               .

               (2)Ir lietderīgi, ka EBTA valstu dalība darbībās, kas izriet no Regulas (ES) 2021/696, sāktos no 2021. gada 1. janvāra neatkarīgi no tā, kad tiek pieņemts šis lēmums, vai ja par šim lēmumam nepieciešamo konstitucionālo prasību izpildi, ja tādas ir, tiek ziņots pēc 2021. gada 10. jūlija.

               (3)Subjektiem, kas veic uzņēmējdarbību EBTA valstīs, vajadzētu būt tiesīgiem piedalīties darbībās, kuras sākas pirms šā lēmuma stāšanās spēkā. Izmaksas par šādām darbībām, kuru īstenošana sākas pēc 2021. gada 1. janvāra, var tikt uzskatītas par attiecināmām ar tādiem pašiem nosacījumiem kā tie, kas piemērojami subjektiem, kuri veic uzņēmējdarbību ES dalībvalstīs, ja vien šis lēmums stājas spēkā pirms attiecīgās darbības beigām.

               (4)Nosacījumi EBTA valstu un to iestāžu, uzņēmumu, organizāciju un valstspiederīgo dalībai Eiropas Savienības programmās ir izklāstīti EEZ līgumā un jo īpaši tā 81. pantā.

               (5)Līgumslēdzējas puses atzīst pašreizējo oficiālo sadarbību dažādās ES kosmosa programmās. Tās vēlas balstīties uz šo spēcīgo partnerību un paplašināt sadarbību, aptverot visus attiecīgos jaunās kosmosa programmas komponentus.

               (6)Attiecībā uz Norvēģijas līdzdalību jāņem vērā arī Sadarbības nolīgums satelītnavigācijas jomā starp Eiropas Savienību un tās dalībvalstīm un Norvēģijas Karalisti
                  2
               .

               (7)Tādēļ būtu attiecīgi jāgroza EEZ līguma 31. un 37. protokols, lai īstenotu šo paplašināto sadarbību no 2021. gada 1. janvāra,

               IR PIEŅĒMUSI ŠO LĒMUMU.

               1. pants

               Pēc EEZ līguma 31. protokola 1. panta 8.d punkta pievieno šādu punktu:

               “8.ea)EBTA valstis no 2021. gada 1. janvāra piedalās darbībās, kas var izrietēt no šāda Savienības tiesību akta, un Eiropas Savienības Kosmosa programmas aģentūrā, turpmāk – “aģentūra”, izņemot GOVSATCOM un SSA SST darbības, kas noteiktas ar šādu Savienības tiesību aktu:

               -32021 R 0696: Eiropas Parlamenta un Padomes Regula (ES) 2021/696 (2021. gada 28. aprīlis), ar ko izveido Savienības kosmosa programmu un Eiropas Savienības Kosmosa programmas aģentūru un atceļ Regulas (ES) Nr. 912/2010, (ES) Nr. 1285/2013 un (ES) Nr. 377/2014 un Lēmumu Nr. 541/2014/ES (OV L 170, 12.5.2021., 69. lpp.);

               b)EBTA valstis sniedz finansiālu ieguldījumu a) apakšpunktā minētajās darbībās saskaņā ar Līguma 82. panta 1. punkta a) apakšpunktu un 32. protokolu;

               c)finansiālais ieguldījums, kas minēts b) apakšpunktā, sedz arī izmaksas saistībā ar EBTA valstu iekļaušanu EGNOS misijā un EGNOS pakalpojumu pārklājuma paplašināšanu, ietverot iesaistīto EBTA valstu teritorijas. Šāda pārklājuma paplašināšana ir atkarīga no tehniskajām iespējām un nekavē EGNOS sistēmas ģeogrāfiskā pārklājuma paplašināšanu ES dalībvalstu teritorijās, kas ģeogrāfiski atrodas Eiropā;

               d)darbību, kuru īstenošana sākas pēc 2021. gada 1. janvāra, radītās izmaksas var uzskatīt par attiecināmām no darbības sākuma, kas noteikts attiecīgajā dotācijas līgumā vai dotācijas lēmumā, saskaņā ar tajos izklāstītajiem nosacījumiem, ja EEZ Apvienotās komitejas 2021. gada xx Lēmums Nr. xx/2021 [šis lēmums] stājas spēkā pirms darbības beigām;

               e)atbilstīgās EBTA valstis bez balsstiesībām pilnībā piedalās Aģentūras Administratīvajā padomē;

               f)atbilstīgās EBTA valstis piedalās Aģentūras Drošības akreditācijas padomē saistībā ar attiecīgajām programmas daļām bez balsstiesībām un būdamas ierobežotas saskaņā ar programmā noteikto “vajadzību pēc informācijas” politiku;

               g)aģentūrai ir juridiskas personas statuss. Tai visās Līgumslēdzēju pušu valstīs ir visplašākā juridiskā tiesībspēja, ko saskaņā ar šo valstu tiesību aktiem piešķir juridiskām personām;

               h)EBTA valstis piešķir Aģentūrai un tās personālam privilēģijas un neaizskaramību, kas līdzvērtīgas tām privilēģijām un neaizskaramībai, kuras paredzētas Protokolā par privilēģijām un imunitāti Eiropas Savienībā;

               i)atkāpjoties no Eiropas Savienības pārējo darbinieku nodarbināšanas kārtības 12. panta 2. punkta a) apakšpunkta un 82. panta 3. punkta a) apakšpunkta, aģentūras izpilddirektors var pieņemt darbā uz līguma pamata EBTA valstu valstspiederīgos, kam ir visas pilsoņu tiesības;

               j)atkāpjoties no Eiropas Savienības pārējo darbinieku nodarbināšanas kārtības 12. panta 2. punkta e) apakšpunkta, 82. panta 3. punkta e) apakšpunkta un 85. panta 3. punkta, aģentūra attiecībā uz saviem darbiniekiem uzskata, ka EEZ līguma 129. panta 1. punktā minētās valodas ir Savienības valodas, kuras minētas Līguma par Eiropas Savienību 55. panta 1. punktā;

               k)saskaņā ar Līguma 79. panta 3. punktu uz šo punktu attiecina Līguma VII daļu (Noteikumi par iestādēm), izņemot 3. nodaļas 1. un 2. iedaļu;

               l)piemērojot šo regulu, arī visiem aģentūras dokumentiem, kas attiecas uz EBTA valstīm, piemēro Eiropas Parlamenta un Padomes 2001. gada 30. maija Regulu (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem;

               m)atbilstīgās EBTA valstis bez balsstiesībām pilnībā piedalās Savienības komitejās, kas palīdz Eiropas Komisijai pārvaldīt, izstrādāt un īstenot a) apakšpunktā minēto darbību Galileo, EGNOS, Copernicus komponentus un SSA SWE un SSA NEO apakškomponentus.

               Dalība šo komiteju drošības konfigurācijā tiek ierobežota saskaņā ar programmā noteikto “vajadzību pēc informācijas” politiku;

               n)Lihtenšteina tiek atbrīvota no dalības šajā programmā, kā arī no finansiāla ieguldījuma sniegšanas tai;

               o)Islande piedalās un sniedz finansiālu atbalstu tikai saistībā ar šādām programmas darbībām: EGNOS, Copernicus un SSA apakškomponenti SWE un NEO.”

               2. pants

               EEZ līguma 37. protokolu groza šādi:

               1.svītro 36. un 37. punktu;

               2.iekļauj šādu(-s) punktu(-s):

               “43.Eiropas Savienības Kosmosa programmas aģentūras Drošības akreditācijas padome (Eiropas Parlamenta un Padomes Regula (ES) 2021/696).

               44.Eiropas Savienības Kosmosa programmas aģentūras Administratīvā padome (Eiropas Parlamenta un Padomes Regula (ES) 2021/696).”

               3. pants

               Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu
                  3*.

               To piemēro no 2021. gada 1. janvāra.

               4. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē, […].

                  EEZ Apvienotās komitejas vārdā –

                  priekšsēdētājs

                  […]

                  EEZ Apvienotās komitejas

                  sekretāri

                  […]

                     (1)

                        OV L 170, 12.5.2021., 69. lpp.

                     (2)

                        OV L 283, 29.10.2010., 12. lpp.

                     (3)
                  *
                        [Konstitucionālās prasības nav norādītas.] [Konstitucionālās prasības ir norādītas.]


               EIROPAS KOMISIJA
            Briselē, 8.11.2021
            COM(2021) 683 final
            2021/0356(BUD)

            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda darbu zaudējušiem darba ņēmējiem izmantošanu saskaņā ar Spānijas iesniegto pieteikumu EGF/2021/004 ES/Aragón automotive

               PASKAIDROJUMA RAKSTS

               PRIEKŠLIKUMA KONTEKSTS

               1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda darbu zaudējušiem darba ņēmējiem (EGF), ir izklāstīti Eiropas Parlamenta un Padomes 2021. gada 28. aprīļa Regulā (ES) 2021/691 par Eiropas Globalizācijas pielāgošanās fondu darbu zaudējušiem darba ņēmējiem (EGF) un ar ko atceļ Regulu (ES) Nr. 1309/2013
                  1
                (turpmāk “EGF regula”).

               2.2021. gada 26. jūlijā Spānija iesniedza pieteikumu EGF/2021/004 ES/Aragón automotive, lai saņemtu finansiālu ieguldījumu no EGF pēc darba ņēmēju atlaišanas saimnieciskās darbības nozarē, kas klasificēta NACE 2. redakcijas 29. nodaļā (“Automobiļu, piekabju un puspiekabju ražošana”), NUTS 2. līmeņa reģionā Aragonā (ES24), Spānijā.

               3.Pēc šā pieteikuma izvērtēšanas Komisija saskaņā ar visiem EGF regulas piemērojamajiem noteikumiem secināja, ka nosacījumi EGF finansiālā ieguldījuma saņemšanai ir izpildīti.

               PIETEIKUMA KOPSAVILKUMS

                        EGF pieteikums

                        EGF/2021/004 ES/Aragón automotive

                        Dalībvalsts

                        Spānija

                        Attiecīgais(-ie) reģions(-i) (NUTS
                           2
                         2. līmenis)

                        Aragona (ES24)

                        Pieteikuma iesniegšanas datums

                        2021. gada 26. jūlijs

                        Pieteikuma saņemšanas apliecinājuma datums

                        2021. gada 4. augusts

                        Papildu informācijas pieprasījuma datums

                        2021. gada 9. augusts

                        Papildu informācijas iesniegšanas termiņš

                        2021. gada 30. augusts

                        Izvērtējuma pabeigšanas termiņš

                        2021. gada 10. novembris

                        Intervences kritērijs

                        EGF regulas 4. panta 2. punkta b) apakšpunkts

                        Attiecīgo uzņēmumu skaits

                        50

                        Saimnieciskās darbības nozare(-es)

                        (NACE 2. redakcijas nodaļa)
                           3

                        29. nodaļa (Automobiļu, piekabju un puspiekabju ražošana)

                        Atsauces periods (seši mēneši):

                        2020. gada 1. novembris – 2021. gada 1. maijs

                        Darbu zaudējušo darba ņēmēju skaits atsauces periodā (a)

                        592

                        Darbu zaudējušo darba ņēmēju skaits pirms vai pēc atsauces perioda (b)

                        460

                        Darbu zaudējušo darba ņēmēju kopskaits (a + b)

                        1052

                        Atbalsttiesīgo saņēmēju kopskaits

                        1052

                        Paredzēto atbalsta saņēmēju kopskaits

                        320

                        Individualizēto pakalpojumu budžets (EUR)

                        1 600 280

                        EGF pasākumu īstenošanas budžets
                           4
                         (EUR)

                        0 052 500

                        Kopējais budžets (EUR)

                        1 652 780

                        EGF ieguldījums (85 %) (EUR)

                        1 404 863

               PIETEIKUMA IZVĒRTĒŠANA

               Procedūra

               4.Pieteikumu EGF/2021/004 ES/Aragón automotive Spānija iesniedza 12 nedēļu laikā no dienas, kad bija izpildīti EGF regulas 4. pantā minētie intervences kritēriji, proti, 2021. gada 26. jūlijā
                  5
               . Komisija 2021. gada 4. augustā apstiprināja minētā pieteikuma saņemšanu un 2021. gada 9. augustā pieprasīja Spānijai papildu informāciju. Šī papildu informācija tika sniegta 15 darbdienu laikā no pieprasījuma dienas. Termiņš, kurā Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 50 darbdienas no pilnīga pieteikuma saņemšanas dienas, beidzas 2021. gada 10. novembrī.

               Pieteikuma atbalsttiesīgums

               Attiecīgie uzņēmumi un atbalsta saņēmēji

               5.Pieteikums attiecas uz 592 darba ņēmējiem, kuri darbu zaudējuši ekonomikas nozarē, kas klasificēta NACE 2. redakcijas 29. nodaļā (Automobiļu, piekabju un puspiekabju ražošana) uzņēmumos, kas atrodas NUTS 2. līmeņa reģionā Aragonā (ES24).

                        Uzņēmumi un darbu zaudējušo darba ņēmēju skaits atsauces periodā

                        Adieconti S.L.

                        11

                        Lear Corporation Asientos S.L.

                        26

                        Adient Automotive S.L.

                        4

                        Lecitrailer Post Venta Zaragoza S.L.

                        1

                        Adient Seating Spain S.L.

                        7

                        Lecitrailer S.A.

                        1

                        Af Aftermarket Iberica S.L.

                        1

                        Magna Automotive Spain S.A.U.

                        2

                        Android Industries Zaragoza S.L.

                        13

                        Mahle Behr Spain S.A.

                        1

                        Arcelormital Tailored Blanks Zaragoza S.L.

                        1

                        Majorel Sp Solutions S.A.U

                        2

                        Carrocerías Moncayo S.L.

                        1

                        Mann-Hummel Iberica S.A.

                        63

                        Carrocerías Vicam S.L.

                        1

                        Modulos Ribera Alta S.L.U.

                        1

                        Carrocerías Vicente Salomon Sanz S.L.

                        2

                        Opel España S.L.U.

                        181

                        Casting Ros S.A.

                        1

                        Proma Hispania S.A.Ad

                        5

                        Celulosa Fabril S.A.

                        1

                        Remolques Jalon S.L.

                        1

                        Cooper Estándar Automotive España Slu

                        11

                        Rhenus Automotive Systems Zaragoza

                        2

                        Copo Aragón S.L.U.

                        1

                        Rigual S.A.

                        2

                        Copo Zaragoza S.A.

                        11

                        Ronal Iberica S.A. Unipersonal

                        4

                        Dana Automoción S.A.

                        11

                        Schmitz Cargobull Iberica S.A.

                        1

                        Faurecia Automotive España S.A.

                        1

                        Seguridad De Servicio Movil S.L.

                        18

                        Faurecia Sistemas de Escape

                        2

                        Talleres Emilio Montañes S.A.

                        1

                        Flexngate Aragón S.L.

                        3

                        Ti Group Automotive Systems S.A.

                        61

                        Gestamp Aragón S.A.

                        4

                        Traf Automotions S.L.

                        2

                        Gestamp Manufacturing Autochasis S.L.

                        2

                        Tristone Flowtech Spain S.A.

                        1

                        Icer Brakes S.A.

                        2

                        Union Tecnológica del Automóvil S.L.

                        3

                        Ilunion Servicios Industriales Aragón S.L.

                        11

                        Valeo Térmico S.A.

                        75

                        Ilunion Servicios Industriales S.L.

                        1

                        Zanini Epila S.L.

                        11

                        Insonorizantes Pelzer S.A.

                        7

                        ZF-Aftermarket Ibérica SL.

                        1

                        Kdk-Dongkook Automotive Spain S.A.

                        15

                        Zfoam España SL

                        1

                        Kopējais uzņēmumu skaits: 50

                        Darbu zaudējušo darba ņēmēju kopskaits

                        592

                        To pašnodarbināto personu kopskaits, kuras beigušas darbību:

                        0

                        Atbalsttiesīgo darba ņēmēju un pašnodarbināto personu kopskaits:

                        592

               Intervences kritēriji

               6.Spānija iesniedza pieteikumu saskaņā ar EGF regulas 4. panta 2. punkta b) apakšpunktā minēto intervences kritēriju, kas paredz, ka sešu mēnešu atsauces periodā darbība beigusies vismaz 200 darbu zaudējušiem darba ņēmējiem uzņēmumos, kuri darbojas tajā pašā saimnieciskās darbības nozarē, kas definēta NACE 2. redakcijas nodaļas līmenī, un atrodas vienā reģionā vai divos dalībvalsts kaimiņu reģionos, kuri definēti NUTS 2. līmenī. Nozarē, kas klasificēta NACE 2. redakcijas 29. nodaļā (Automobiļu, piekabju un puspiekabju ražošana), NUTS 2. līmeņa reģionā Aragonā (ES24) bija 592 darbu zaudējušie darba ņēmēji.

               7.Pieteikuma sešu mēnešu atsauces periods ir no 2020. gada 1. novembra līdz 2021. gada 1. maijam.

               Darbu zaudējušo darba ņēmēju skaita un darbības beigšanās aprēķināšana

               8.Visu darbu zaudējušo darba ņēmēju darbības beigšanās atsauces periodā ir aprēķināta no darba līguma faktiskās izbeigšanas vai tā beigu datuma.

               Atbalsttiesīgie saņēmēji

               9.Papildus jau minētajiem darba ņēmējiem atbalsttiesīgi ir arī 460 darbu zaudējuši darba ņēmēji, kuru darbība beidzās pirms vai pēc sešu mēnešu atsauces perioda. Visi šie darba ņēmēji savu darbību beidza sešu mēnešu laikā pirms atsauces perioda sākuma 2020. gada 1. novembrī un/vai starp atsauces perioda beigām un dienu pirms šā priekšlikuma pieņemšanas. Var noteikt skaidru cēloņsakarību ar notikumu, kas izraisīja darbu zaudējušo darba ņēmēju darbības beigšanos atsauces periodā.

               10.Tāpēc kopējais atbalsttiesīgo saņēmēju skaits ir 1052.

               To notikumu apraksts, kas noveduši pie darbinieku atlaišanas un darbības beigšanās

               11.Minētās darbinieku atlaišanas pamatā ir Covid-19 pandēmijas ietekme uz Spānijas autobūves nozari un pusvadītāju deficīts.

               12.Spānijā 2020. gada 2. ceturksnī īstenoto stingro pārvietošanās ierobežojumu dēļ tika ierobežotas nebūtiskas saimnieciskās darbības un pakalpojumi, un tā rezultātā uz laiku tika apturēta automobiļu tirgotāju komercdarbība un automobiļu ražošana.

               13.Saskaņā ar Confemetal
                  6
                un Anfac
                  7
                datiem pandēmija ir būtiski ietekmējusi Spānijas autobūves nozarē darbojošos uzņēmumu darbību un apgrozījumu, kā rezultātā 2020. gadā salīdzinājumā ar 2019. gadu samazinājās pārdošanas apjoms (32,3 %)
                  8
               , ražošanas apjoms (18,9 %) un apgrozījums (11,3 %), un pandēmija ir arī negatīvi ietekmējusi nodarbinātību un uzņēmumu likviditāti (maksājumu saistību nepildīšana, grūtības piekļūt kredītiem utt.)
                  9
               .

               14.2020. gadā samazinājās visu veidu transportlīdzekļu ražošana.

                        2019. g.

                        2020. g.

                        Izmaiņas 2020./2019. g.
                           (%)

                        Vieglie un paaugstinātas pārgājības automobiļi

                        2 248 291

                        1 800 664

                        -19,9

                        Vieglie komerciālie transportlīdzekļi

                        524 504

                        430 616

                        -17,9

                        Komerciālie transportlīdzekļi

                        49 837

                        36 905

                        -26,9

               Avots: Anfac
                  10
               .

               15.Laikā no 2021. gada janvāra līdz jūnijam transportlīdzekļu ražošana Spānijā (1,2 miljoni vienību) joprojām bija par 21,6 % zemāka nekā ražošana tajā pašā 2019. gada periodā. Ražošana 2021. gada jūnijā (172 696 vienības) bija par 33,8 % mazāka nekā 2019. gada jūnijā un par 18,1 % mazāka nekā 2020. gada jūnijā
                  11
               .

               16.Saskaņā ar Anfac datiem pusvadītāju deficīts visā pasaulē radīja papildu spriedzi automobiļu nozarē un ievērojami samazināja automobiļu ražošanas apjomu. Tika prognozēts, ka 2021. gada sākumā mikroshēmu krīze autobūves nozarē radīs zaudējumus aptuveni 60 miljardu EUR apmērā. Šis skaitlis ir koriģēts līdz vairāk nekā 90 miljardiem EUR
                  12
               . Nozare prognozē, ka šī problēma turpināsies visu 2022. gada pirmo pusi
                  13
               .

               17.Pārvietošanās ierobežojumi un pusvadītāju deficīts piespieda pārtraukt vai palēnināt automobiļu ražošanu Spānijā
                  14
               , tāpēc automobiļu ražotāji sāka izmantot saīsināta darba laika shēmas vai uz laiku pārtrauca darbību, kas savukārt izraisīja darbvietu zaudēšanu
                  15
               .

               ES kvalitātes sistēmas piemērošana pārmaiņu un pārstrukturēšanās prognozēšanai

               18.Pieteikumā Spānija ir aprakstījusi, kā tika ņemti vērā ieteikumi, kas izklāstīti ES kvalitātes sistēmā pārmaiņu un pārstrukturēšanās prognozēšanai. Spānijas iestādes apstiprināja, ka tika ievēroti ieteikumi par pārstrukturēšanas procesu labāku prognozēšanu un pārvaldīšanu un veikti pasākumi.

               19.Spānija uzsver, ka publiskā sektora struktūras uzrauga pārstrukturēšanas procesus un pārvalda kolektīvās atlaišanas pieprasījumus, lai arī tām nav ne apstiprināšanas, ne atteikšanas tiesību. Tomēr minētās struktūras sadarbībā ar vietējām struktūrām vai publiskā un privātā sektora struktūrām (pārkvalifikācijas aģentūrām) var izstrādāt programmas, kas veicina darbvietu radīšanu.

               20.Gatavojoties darba ņēmēju atlaišanai, saskaņā ar valsts tiesību aktiem sociālie partneri, uzņēmumi un darba ņēmēju pārstāvji iesaistās sarunu procesos nolūkā vienoties par darba ņēmēju atlaišanu un nodarbinātības atjaunošanas programmām, kas ietilpst tāda uzņēmuma juridiskajos pienākumos, kurš vienlaikus atlaiž 50 vai vairāk darbinieku. Nodarbinātības atjaunošanas programmas nodrošina darba ņēmējiem palīdzību darba meklējumos, karjeras konsultēšanu un apmācību. Programmu ilgums ir seši mēneši. Aragonas valsts nodarbinātības dienests (INAEM) sniedz pārkvalifikācijas pakalpojumus darbu zaudējušiem darba ņēmējiem, uz kuriem neattiecas nodarbinātības atjaunošanas programmas.

               21.Reģionālās nodarbinātības stratēģijas ietvaros INAEM īsteno dažādas apmācības programmas, piemēram, Detecta
                  16
                (apmācība apvienojumā ar darbu), apmācība aktīvā nodarbinātībā iesaistītiem cilvēkiem
                  17
               , CTA apmācība
                  18
                (CTA ir INAEM progresīvu tehnoloģiju centrs, kas piedāvā apmācību TIC un audiovizuālo tehnoloģiju jomā).

               22.Attiecībā uz darbu zaudējušo darba ņēmēju atbalstīšanai jau veiktajiem pasākumiem Spānija ir informējusi, ka INAEM ir nodrošinājis darba ņēmējiem piekļuvi vispārējiem pakalpojumiem (palīdzība darba meklējumos, profesionālās konsultācijas un apmācība – galvenokārt saistībā ar profesionālās kvalifikācijas sertifikātu iegūšanu).

               Paredzamā atlaišanas ietekme uz ekonomiku un nodarbinātību vietējā, reģionālajā un valsts līmenī

               23.Aragonā autobūves nozare veido 2,42 % no neto nodarbinātības un aptuveni 6 % no reģiona IKP
                  19
               .

               24.Saskaņā ar Aragonas Statistikas institūta (IAEST) datiem no 2021. gada februāra līdz jūnijam reģistrēto darba meklētāju skaits Aragonā samazinājās par 11 % – no 85 158 līdz 75 578
                  20
               . Tomēr reģistrētais bezdarbs joprojām par 26 % pārsniedz pirmspandēmijas līmeni (2019. gada jūnijā – 60 000 darba meklētāju)
                  21
               .

               25.Bezdarba līmenis reģionā 2021. gada jūnijā bija 10,7 %
                  22
               , proti, par 3,6 procentpunktiem augstāks nekā ES vidējais rādītājs (7,1 %)
                  23
               .

               26.No visiem Aragonas darba meklētājiem 60 % ir sievietes (procentuālais rādītājs palielinās līdz 65 %, ja ņem vērā tikai ilgstošo bezdarbnieku grupu). Turklāt 52 % reģistrēto darba meklētāju ir ilgstoši bezdarbnieki (>12 mēneši), un no viņiem 49 % ir vecāki par 50 gadiem
                  24
               .

               27.Ņemot vērā to, ka 40 % no paredzētajiem atbalsta saņēmējiem ir vecuma grupā “54+” un ka trešdaļa atlaisto darba ņēmēju ir sievietes, atlaišanai būs īpaša ietekme uz šīm divām darba ņēmēju kategorijām, kas reģionālajā darba tirgū jau ir nelabvēlīgākā situācijā. Reģionālās iestādes uzskata, ka atlaistajiem darba ņēmējiem būs vajadzīgs papildu un mērķorientēts atbalsts, lai palielinātu viņu iespējas atrast jaunu darbu.

               Paredzētie atbalsta saņēmēji un ierosinātie pasākumi

               Paredzētie atbalsta saņēmēji

               28.Aplēsts, ka pasākumos piedalīsies 320 darbu zaudējušo darba ņēmēju. Šos darba ņēmējus pēc to dzimuma, vecuma grupas un izglītības līmeņa var iedalīt šādi.

                        Kategorija

                        Plānotais atbalsta
                           saņēmēju skaits

                        Dzimums:

                        vīrieši

                        211

                        (65,9 %)

                        sievietes

                        109

                        (34,1 %)

                        nebināri

                        0

                        (0,00 %)

                        Vecuma grupa:

                        jaunāki par 30 gadiem:

                        31

                        (9,7 %)

                        30–54 gadi:

                        162

                        (50,6 %)

                        vecāki par 54 gadiem:

                        127

                        (39,7 %)

                        Izglītības līmenis:

                        pamatizglītības otrais posms vai zemāka izglītība
                           25

                        111

                        (34,7 %)

                        vidējā izglītība
                           26
                         vai pēcvidusskolas izglītība
                           27

                        151

                        (47,2 %)

                        terciārā izglītība
                           28

                        58

                        (18,1 %)

               Ierosinātie pasākumi

               29.Atlaistajiem darba ņēmējiem sniedzamie individualizētie pakalpojumi ietver šādus pasākumus.

               –Vispārīga informācija un informatīvās sanāksmes. Informatīvā sanāksme ir pirmais pasākums, kas tiks piedāvāts visiem paredzētajiem atbalsta saņēmējiem, un tā ietver vispārīgu informāciju par pieejamo konsultēšanu, apmācības programmām un stimuliem. Individuālajās informatīvajās sanāksmēs ietilpst dalībnieka profila veidošana un tiek nozīmēts padomdevējs, kura uzdevums ir palīdzēt darba ņēmējam iekārtoties jaunā darbā.

               –Karjeras konsultēšana tiks nodrošināta kolektīvās un individuālās sanāksmēs. Darba ņēmēji, kas vēlas kļūt par pašnodarbinātajiem, saņems individuālas konsultācijas, kas varētu ietvert plānošanu, priekšizpēti, uzņēmējdarbības plānu sagatavošanu, palīdzību finansējuma iespēju apzināšanā utt.

               –Intensīva palīdzība darba meklēšanā. Pārnedēļas sanāksmēs darba ņēmēji saņems informāciju par darba meklēšanas metodēm un darbā pieņemšanas procedūrām. Šis pasākums ietver arī vietējo un reģionālo nodarbinātības iespēju aktīvu meklēšanu un darba piemeklēšanu.

               –Apmācība. Tajā ietilps 1) horizontālā apmācība, piemēram, vispārīgo prasmju un digitālo prasmju jomā. 2) Pārkvalificēšanās profesionālā apmācība tiem, kas izvēlas pārorientēt savu profesionālo karjeru ārpus autobūves nozares tādās jomās kā loģistika, metināšana, “rūpniecības 4.0” rīki ražošanas vidē (automatizēta transportlīdzekļa (AGV) pamatelementi, problēmas un ieviešanas process, paplašinātā realitāte un virtuālā realitāte (AR/VR) un koboti
                  29
                ražošanā) vai Lean Six Sigma (projektu vadība). 3) Kvalifikācijas celšanas profesionālā apmācība autobūves nozarē vajadzīgo prasmju apmierināšanai, piemēram, risku novēršana, strādājot ar HEV akumulatoriem
                  30
               , kiberdrošības automatizācija un apdraudējuma atklāšana, autobūves kvalitātes iekšējā kontrole, AIAG
                  31
                pamatrīki, kas vajadzīgi, lai autobūves nozarē ieviestu kvalitātes vadības sistēmu, un ietver progresīvu ražojumu kvalitātes plānošanas un kontroles plānu (APQP), ražošanas daļu apstiprināšanas procesu (PPAP), kļūdas režīma un seku analīzi (FMEA), statistikas procesa kontroli (SPC) un mērījumu sistēmas analīzi (MSA), utt.

               –Stimuli. 1) Līdzdalības stimuls. Darba ņēmēji, kas pabeidz visus viņu apstiprinātajā nodarbinātības apritē atgriešanās plānā iekļautos pasākumus, saņems vienreizēju 500 EUR maksājumu (700 EUR dalībniekiem, kuriem ir aprūpes pienākumi). 2) Nodarbinātības atjaunošanas stimuls. Atbalsta saņēmēji, kas atgriezīsies darba tirgū ar vismaz trīs mēnešu līgumu, saņems vienreizēju 300 EUR maksājumu. Šis stimuls ir paredzēts, lai veicinātu ātru nodarbinātības atjaunošanu un stimulētu vecāka gadagājuma darba ņēmējus palikt darba tirgū. 3) Ceļa izdevumu daļēja segšana. Atbalsta saņēmēji var saņemt kompensāciju par sabiedriskā transporta izdevumiem vai 0,19 EUR par kilometru, ja viņi uz pasākumiem ierodas ar privāto automašīnu.

               30.Pasākumi tika plānoti tā, lai tie atbilstu Spānijas Aprites ekonomikas stratēģijai
                  32
               . Horizontālā apmācība digitālo prasmju jomā un daļa no plānotajām kvalifikācijas celšanas / pārkvalificēšanās apmācībām nodrošina digitālās rūpniecības laikmetā un resursefektīvā ekonomikā nepieciešamo prasmju izplatīšanu saskaņā ar EGF regulas 7. panta 2. punktu.

               31.Šeit aprakstītais ierosinātais saskaņoto individualizēto pakalpojumu kopums ir aktīvi darba tirgus pasākumi atbilstoši EGF regulas 7. pantā noteiktajiem atbalsttiesīgajiem pasākumiem. Ierosinātie pakalpojumi neaizstāj pasīvus sociālās aizsardzības pasākumus.

               32.Spānija ir sniegusi nepieciešamo informāciju par pasākumiem, kas attiecīgajiem uzņēmumiem ir obligāti jāveic saskaņā ar valsts tiesību aktiem vai koplīgumiem. Tā ir apliecinājusi, ka EGF finansiālais ieguldījums neaizstās minētos pasākumus.

               Paredzamais budžets

               33.Aplēstās kopējās izmaksas ir 1 652 780 EUR, kas ietver izdevumus par individualizētiem pakalpojumiem 1 600 280 EUR apmērā un izdevumus par sagatavošanās, pārvaldības, informācijas un publicitātes, kontroles un ziņošanas darbībām 52 500 EUR apmērā.

               34.Kopējais finansiālais ieguldījums, kas pieprasīts no EGF, ir 1 404 863 EUR (85 % no kopējām izmaksām).

               35.Valsts priekšfinansējumu un līdzfinansējumu nodrošina no Aragonas valsts nodarbinātības dienesta (INAEM) līdzekļiem.

                        Pasākumi

                        Aplēstais dalībnieku skaits

                        Aplēstās izmaksas par vienu dalībnieku
                        (EUR)
                           33

                        Aplēstās kopējās izmaksas

                        (EUR)
                           34

                        Individualizētie pakalpojumi (pasākumi saskaņā ar EGF regulas 7. panta 2. punkta a) apakšpunktu)

                        Vispārīga informācija un informatīvās sanāksmes
                           (sensibilización y acogida)

                        320

                        374

                        119 680

                        Karjeras konsultēšana
                           (orientación profesional)

                        320

                        800

                        256 000

                        Intensīva palīdzība darba meklēšanā
                           (intermediación laboral y búsqueda de empleo)

                        320

                        1100

                        352 000

                        Apmācība
                           (formación)

                        260

                        1954

                        508 000

                        Starpsumma (a):

                        Procentuāli no individualizēto pakalpojumu kopuma:

                        –

                        1 235 680

                        (77,22 %)

                        Pabalsti un stimuli (pasākumi saskaņā ar EGF regulas 7. panta 2. punkta b) apakšpunktu)

                        Stimuli
                           (incentivo a la participación, a la búsqueda de empleo, y contribución a los gastos de desplazamiento)

                        310

                        1176
                           35

                        364 600

                        Starpsumma (b):

                        Procentuāli no individualizēto pakalpojumu kopuma:

                        –

                        364 600

                        (22,78 %)

                        Pasākumi saskaņā ar EGF regulas 7. panta 5. punktu

                        1. Sagatavošanās pasākumi

                        –

                        6000

                        2. Pārvaldība

                        –

                        2500

                        3. Informācija un reklāma

                        –

                        2000

                        4. Kontrole un ziņošana

                        –

                        42 000

                        Starpsumma (c):

                        Procentuāli no kopējām izmaksām:

                        –

                        52 500

                        (3,18 %)

                        Kopējās izmaksas (a + b + c):

                        –

                        1 652 780

                        EGF ieguldījums (85 % no kopējām izmaksām)

                        –

                        1 404 863

               36.To pasākumu izmaksas, kuri iepriekš minētajā tabulā noteikti kā pasākumi saskaņā ar EGF regulas 7. panta 2. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Spānija apstiprināja, ka šīs darbības ir atkarīgas no tā, vai paredzētie atbalsta saņēmēji aktīvi piedalās darba meklēšanas vai apmācības pasākumos.

               Izdevumu atbilstības periods

               37.Spānija sāks sniegt individualizētos pakalpojumus paredzētajiem atbalsta saņēmējiem 2021. gada 15. oktobrī. Tāpēc par izdevumiem saistībā ar pasākumiem būs tiesības saņemt EGF finansiālu ieguldījumu no 2021. gada 15. oktobra līdz 24 mēnešiem pēc finansēšanas lēmuma spēkā stāšanās dienas.

               38.Spānijai 2021. gada 1. oktobrī sāka rasties administratīvie izdevumi saistībā ar EGF īstenošanu. Tāpēc par izdevumiem saistībā ar sagatavošanās, pārvaldības, informācijas un reklāmas, kontroles un ziņošanas pasākumiem ir tiesības saņemt EGF finansiālu ieguldījumu no 2021. gada 1. oktobra līdz 31 mēnesim pēc finansēšanas lēmuma spēkā stāšanās dienas.

               Papildināmība ar darbībām, ko finansē no valstu vai Savienības fondiem

               39.Spānija ir apstiprinājusi, ka iepriekš aprakstītie pasākumi, kas saņem EGF finansiālu ieguldījumu, nesaņems finansiālus ieguldījumus no citiem Eiropas Savienības finanšu instrumentiem.

               40.Saskaņotais individualizēto pakalpojumu kopums papildina darbības, ko finansē no citiem valsts vai ES fondiem, piemēram, vispārējos nodarbinātības atjaunošanas pakalpojumus, ko piedāvā reģionālais valsts nodarbinātības dienests, vai nodarbinātības atjaunošanas programmas.

               Apspriešanās ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālajām iestādēm

               41.Spānija ir norādījusi, ka saskaņotais individualizēto pakalpojumu kopums ir sagatavots, apspriežoties ar sociālajiem partneriem (UGT
                  36
               , CCOO
                  37
               , CEPYME
                  38
                un CEOE
                  39
               ). Pieteikums politiskā līmenī tika apspriests 2020. gada 3. decembrī un 2021. gada 16. jūlijā sociālā dialoga sanāksmē. 2021. gada 26. jūnijā tika organizēta tehniska tikšanās. Tāpat kā iepriekšējās EGF ar Aragonu saistītajās lietās
                  40
                pasākumu kopuma īstenošanā tiks iesaistīti arī sociālie partneri. INAEM ir uzklausījis Aragonas autobūves nozares klastera CAAR viedokli par pieprasītajām prasmēm un vispiemērotāko apmācību, kas atvieglotu darbu zaudējušo darba ņēmēju atgriešanos autobūves nozarē.

               Pārvaldības un kontroles sistēmas

               42.Pieteikums ietver pārvaldības un kontroles sistēmas aprakstu, kurā norādīti iesaistīto struktūru pienākumi. Spānija paziņoja Komisijai, ka finansiālo ieguldījumu pārvaldīs un kontrolēs tās pašas struktūras, kuras pārvalda un kontrolē Eiropas Sociālo fondu Plus. INAEM būs vadošās iestādes starpniekstruktūra.

               Saistības, ko uzņēmusies attiecīgā dalībvalsts

               43.Spānija ir sniegusi visus nepieciešamos apliecinājumus tam, ka:

               –piekļuvē ierosinātajiem pasākumiem un to īstenošanai tiks piemēroti vienlīdzīgas attieksmes un nediskriminācijas principi,

               –ir ievērotas valstu un ES tiesību aktos paredzētās prasības par darba ņēmēju kolektīvo atlaišanu,

               –uzņēmumi, kuros atlaisti darba ņēmēji un kuri pēc atlaišanas ir turpinājuši darbību, ir ievērojuši tiem noteiktos juridiskos pienākumus un ir snieguši darba ņēmējiem attiecīgu palīdzību,

               –tiks novērsta jebkāda dubulta finansēšana,

               –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu.

               IETEKME UZ BUDŽETU

               Budžeta priekšlikums

               44.EGF nepārsniedz maksimālo gada apjomu 186 miljonu EUR apmērā (2018. gada cenās), kā paredzēts 8. pantā Padomes 2020. gada 17. decembra Regulā (ES, Euratom) 2020/2093, ar ko nosaka daudzgadu finanšu shēmu 2021.–2027. gadam
                  41
               .

               45.Pēc pieteikuma izskatīšanas attiecībā uz EGF regulas 13. panta 1. un 2. punktā paredzētajiem nosacījumiem un ņemot vērā paredzēto atbalsta saņēmēju skaitu, ierosinātos pasākumus un aplēstās izmaksas, Komisija ierosina izmantot EGF līdzekļus 1 404 863 EUR apmērā, kas veido 85 % no kopējām ierosināto pasākumu izmaksām, lai sniegtu finansiālu ieguldījumu saistībā ar pieteikumu.

               46.Lēmuma priekšlikumu par EGF izmantošanu kopīgi pieņems Eiropas Parlaments un Padome, kā noteikts 9. punktā 2020. gada 16. decembra Iestāžu nolīgumā starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai
                  42
               .

               Saistītie akti

               47.Vienlaikus ar priekšlikumu lēmumam par EGF izmantošanu Komisija Eiropas Parlamentam un Padomei iesniegs priekšlikumu par līdzekļu pārvietošanu uz attiecīgo budžeta pozīciju 1 404 863 EUR apmērā.

               48.Vienlaikus ar priekšlikumu lēmumam par EGF izmantošanu Komisija pieņēma lēmumu par finansiālu ieguldījumu, kas ir finansēšanas lēmums Finanšu regulas
                  43
                110. panta nozīmē. Minētais finansēšanas lēmums stāsies spēkā dienā, kad Komisijai tiek paziņots, ka Eiropas Parlaments un Padome ir apstiprinājusi budžeta pārvietojumu.

               2021/0356 (BUD)

               Priekšlikums

               EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda darbu zaudējušiem darba ņēmējiem izmantošanu saskaņā ar Spānijas iesniegto pieteikumu EGF/2021/004 ES/Aragón automotive

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes Regulu (ES) 2021/691 (2021. gada 28. aprīlis) par Eiropas Globalizācijas pielāgošanās fondu darbu zaudējušiem darba ņēmējiem (EGF) un ar ko atceļ Regulu (ES) Nr. 1309/2013
                  44
               , un jo īpaši tās 15. panta 1. punktu,

               ņemot vērā 2020. gada 16. decembra Iestāžu nolīgumu starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai
                  45
               , un jo īpaši tā 9. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Globalizācijas pielāgošanās fonda darbu zaudējušiem darba ņēmējiem (EGF) mērķis ir apliecināt solidaritāti un veicināt ilgtspējīgu pienācīgas kvalitātes nodarbinātību Savienībā, sniedzot atbalstu darbu zaudējušiem darba ņēmējiem un pašnodarbinātām personām, kuri ir atlaisti no darba nozīmīgas pārstrukturizācijas rezultātā, un palīdzot viņiem pēc iespējas ātrāk atgriezties ilgtspējīgā pienācīgas kvalitātes nodarbinātībā.

               (2)EGF nepārsniedz maksimālo gada apjomu 186 miljonu EUR apmērā (2018. gada cenās), kā noteikts Padomes Regulas (ES, Euratom) 2020/2093
                  46
                8. pantā.

               (3)2021. gada 26. jūlijā Spānija iesniedza pieteikumu EGF izmantošanai saistībā ar darba ņēmēju atlaišanu saimnieciskās darbības nozarē, kas klasificēta saimniecisko darbību statistiskās klasifikācijas Eiropas Kopienā (NACE)
                  47
                2. redakcijas 29. nodaļā (Automobiļu, piekabju un puspiekabju ražošana), kopējās statistiski teritoriālo vienību klasifikācijas (NUTS)
                  48
                2. līmeņa reģionā Aragonā (ES24), Spānijā. Pieteikums tika papildināts ar papildu informāciju, iesniegtu saskaņā ar Regulas (ES) 2021/691 8. panta 5. punktu. Šis pieteikums atbilst Regulas (ES) 2021/691 13. pantā noteiktajiem nosacījumiem par EGF finansiālo ieguldījumu.

               (4)Tāpēc būtu jāizmanto EGF, lai sniegtu finansiālu ieguldījumu 1 404 863 EUR apmērā saistībā ar Spānijas iesniegto pieteikumu.

               (5)Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

               IR PIEŅĒMUŠI ŠO LĒMUMU.

               1. pants

               Savienības 2021. finanšu gada vispārējā budžetā izmanto Eiropas Globalizācijas pielāgošanās fondu darbu zaudējušiem darba ņēmējiem, lai piešķirtu 1 404 863 EUR saistību un maksājumu apropriācijās.

               2. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no [tā pieņemšanas datums]
                  49*.

               Briselē,

                  Eiropas Parlamenta vārdā –
                        Padomes vārdā –

                  priekšsēdētājs
                        priekšsēdētājs

                     (1)

                        OV L 153, 3.5.2021., 48. lpp.

                     (2)

                        Komisijas Deleģētā Regula (ES) 2019/1755 (2019. gada 8. augusts), ar ko groza pielikumus Eiropas Parlamenta un Padomes Regulai (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi. OV L 270, 24.10.2019., 1.–56. lpp.

                     (3)

                        OV L 393, 30.12.2006., 1. lpp.

                     (4)

                        Saskaņā ar Regulas (ES) 2021/691 7. panta 5. punktu.

                     (5)

                        Saskaņā ar Regulas (ES) 2021/691 8. panta 2. punktu 12 nedēļu termiņš tika apturēts no 2021. gada 30. aprīļa līdz 2021. gada 3. maijam.

                     (6)

                        Confemetal ir Spānijas Metālapstrādes nozares organizāciju konfederācija, kas pārstāv aptuveni 220 000 uzņēmumu un vairāk nekā pusotru miljonu darba ņēmēju.

                     (7)

                        Anfac ir Spānijas automobiļu ražotāju asociācija.

                     (8)

                  https://anfac.com/wp-content/uploads/2021/07/Informe-Anual-ANFAC-2020.pdf
                  .

                     (9)

                        Confemetal, informatīvais biļetens Metal en cifras,
                   Nr. 199
                  , 2021. gada jūlijs.

                     (10)

                  https://anfac.com/wp-content/uploads/2021/07/Informe-Anual-ANFAC-2020.pdf
                  .

                     (11)

                  https://cincodias.elpais.com/cincodias/2021/07/22/companias/1626961844_041144.html
                  .

                     (12)

                  https://www.consultancy.eu/news/6273/global-chip-shortage-costs-automotive-sector-90-billion
                  .

                     (13)

                        Turpat.

                     (14)

                        Ford, Mercedes-Benz, Renault, Seat, Stellantis Group un Volkswagen.

                     (15)

                  https://www.silicon.es/la-falta-de-chips-paraliza-la-industria-automovilistica-espanola-2440494
                  .

                     (16)

                  https://inaem.aragon.es/sites/default/files/recursos/detecta_ettes_21.pdf
                  .

                     (17)

                  https://inaem.aragon.es/cursos-formacion
                  .

                     (18)

                  https://inaem.aragon.es/buscador-de-cursos-cta
                  .

                     (19)

                  https://caaragon.com/
                  .

                     (20)

                  http://www.aragon.es/iaest
                   (reģistrētais bezdarbs, 2021. g. jūnijs).

                     (21)

                  https://www.facebook.com/GobAragon/posts/6537004519658572
                  .

                     (22)

                  https://datosmacro.expansion.com/paro-epa/espana-comunidades-autonomas/aragon
                  .

                     (23)

                  https://ec.europa.eu/eurostat/statistics-explained/index.php?title=Unemployment_statistics
                  .

                     (24)

                  http://www.aragon.es/iaest
                   (reģistrētais bezdarbs, 2021. g. jūnijs).

                     (25)

                        ISCED 0-2.

                     (26)

                        ISCED 3.

                     (27)

                        ISCED 4.

                     (28)

                        ISCED 5-8.

                     (29)

                        Koboti jeb sadarbības roboti ir daudzpusīgas automatizācijas platformas, ko var izmantot daudziem uzdevumiem, sākot no slīpēšanas un pulēšanas līdz mašīnu apkopei, asins analīzei vai pārtikas iepakošanai.

                     (30)

                        Hibrīdelektrisko transportlīdzekļu akumulatoru baterijas.

                     (31)

                        Autobūves nozares rīcības grupa (AIAG) ir bezpeļņas organizācija, kurā mobilitātes nozares uzņēmumi sadarbojas, lai piegādes ķēdē samazinātu izmaksas un sarežģītību. AIAG locekļi ir tādi pasaules mēroga oriģinālā aprīkojuma ražotāji kā GM, Boeing, Toyota, Tesla, Honda, Polaris, Volkswagen, Caterpillar, Nissan, Stellantis u. c. un daudzi to daļu piegādātāji, t. sk. ZF, Aptive, Bosch, Tenneco, Continental, Magna, Lear, Dana, Freudenberg u. c.

                     (32)

                  https://www.miteco.gob.es/es/calidad-y-evaluacion-ambiental/temas/economia-circular/estrategia/
                  .

                     (33)

                        Lai izvairītos no zīmju norādīšanas aiz komata, aplēstās izmaksas uz vienu darba ņēmēju ir noapaļotas. Tomēr noapaļošana neietekmē katra pasākuma kopējās izmaksas, kas paliek tādas pašas kā Spānijas iesniegtajā pieteikumā.

                     (34)

                        Noapaļošanas dēļ kopsummas nesakrīt.

                     (35)

                        Šā pasākuma izmaksas par vienu dalībnieku ir norādītas tikai informatīvos nolūkos, jo faktiskās izmaksas par vienu dalībnieku būs atkarīgas no katra darba ņēmēja individuālās situācijas un no tā, vai viņš ir tiesīgs saņemt dažāda veida stimulus.

                     (36)

                  http://www.ugt.es
                  .

                     (37)

                  https://www.ccoo.es
                  .

                     (38)

                  https://www.cepyme.es
                  .

                     (39)

                  https://www.ceoe.es
                  .

                     (40)

                        EGF/2008/004 ES Castilla y León and Aragón automotive, COM(2009) 150; EGF/2010/016 ES Aragón retail, COM(2010) 615; EGF/2011/017 ES Aragón construction, COM(2012) 290 un EGF/2014/003 ES Aragón food and beverage services, COM(2014) 456.

                     (41)

                        OV L 433, 22.12.2020,  I/11. lpp.

                     (42)

                        OV L 433, 22.12.2020,  I/29. lpp.

                     (43)

                        Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).

                     (44)

                        OV L 153, 3.5.2021., 48. lpp.

                     (45)

                        OV L 433, 22.12.2020., I/29. lpp.

                     (46)

                        Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433, 22.12.2020., I/11. lpp.).

                     (47)

                        Eiropas Parlamenta un Padomes Regula (EK) Nr. 1893/2006 (2006. gada 20. decembris), ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.).

                     (48)

                        Komisijas Deleģētā Regula (ES) 2019/1755 (2019. gada 8. augusts), ar ko groza pielikumus Eiropas Parlamenta un Padomes Regulai (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi. OV L 270, 24.10.2019., 1.–56. lpp.

                     (49)
                  *
                        Datumu ieraksta Parlaments pirms publicēšanas OV.